ai4bharat/Pralekha huggingface dataset:
প্রধানমন্ত্রীরদপ্তর
বিশ্ব সংস্কৃত দিবসে প্রধানমন্ত্রীর শুভেচ্ছা
প্রধানমন্ত্রী সকলকে সংস্কৃতে একটি বাক্য লেখার আবেদন জানিয়েছেন
নয়াদিল্লি, ৩১ অগাস্ট, ২০২৩
প্রধানমন্ত্রী শ্রী নরেন্দ্র মোদী বিশ্ব সংস্কৃত দিবস উপলক্ষে সকলকে শুভেচ্ছা জানিয়েছেন। যাঁরা সংস্কৃত নিয়ে বিশেষ উৎসাহী তাঁদের প্রশংসা করেছেন শ্রী মোদী। এই উপলক্ষে প্রধানমন্ত্রী সকলকে সংস্কৃতে একটি বাক্য লেখার আবেদন জানিয়েছেন।
একগুচ্ছ এক্স পোস্টে প্রধানমন্ত্রী লিখেছেন, “বিশ্ব সংস্কৃত দিবসে আমার শুভেচ্ছা। আমি সকলকে অভিনন্দন জানাচ্ছি, যাঁরা এ ব্যাপারে উৎসাহী। ভারতের সঙ্গে সংস্কৃতের একটি বিশেষ সম্পর্ক আছে। এই মহান ভাষার উদযাপনে আমি আপনাদের সকলকে সংস্কৃতে একটি বাক্য লেখার আবেদন জানাচ্ছি। নিম্নলিখিত পোস্টে আমিও একটি বাক্য সকলের সঙ্গে ভাগ করে নিয়েছি। #CelebratingSanskrit লিখতে ভুলবেন না”
“अग्रिमदिनेषु भारतं G20 संमेलनस्य आतिथ्यं करिष्यति। संपूर्णविश्वतः जनाः भारतम् आगमिष्यन्ति, अस्माकं श्रेष्ठसंस्कृतिं ज्ञास्यन्ति च”।
AC/AP/SB
(
কেন্দ্রীয়মন্ত্রিসভা
কেন্দ্রীয় মন্ত্রিসভা ভারত ও বেলারুশের মধ্যে দেওয়ানি ও বাণিজ্যিক বিষয়ে পারস্পরিক আইনি সহায়তা সংক্রান্ত একটি চুক্তি অনুমোদন করেছে
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে ভারত ও বেলারুশের মধ্যে দেওয়ানি ও বাণিজ্যিক বিষয়ে পারস্পরিক আইনি সহায়তা সংক্রান্ত একটি চুক্তি অনুমোদিত হয়েছে। এই চুক্তি কার্যকর হওয়ার পর দু’দেশের মধ্যে দেওয়ানি এবং বাণিজ্যিক বিরোধের ক্ষেত্রে পারস্পরিক আইনি সহায়তা প্রদানের ব্যবস্থা গড়ে উঠবে।
CG/PB/SB
(Visitor Counter : 42
প্রধানমন্ত্রীরদপ্তর
মণিপুরের প্রতিষ্ঠা দিবস উপলক্ষে রাজ্যবাসীকে শুভেচ্ছা প্রধানমন্ত্রীর
নয়াদিল্লি, ২১ জানুয়ারি, ২০২৩
প্রধানমন্ত্রী শ্রী নরেন্দ্র মোদী মণিপুরের প্রতিষ্ঠা দিবস উপলক্ষে রাজ্যবাসীদের অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেন, “মণিপুরবাসীকে তাঁদের রাজ্যের প্রতিষ্ঠা দিবস উপলক্ষে অভিনন্দন। বিগত কয়েক বছরে রাজ্যে নানা ক্ষেত্রে উল্লেখযোগ্য উন্নতি হচ্ছে। রাজ্যবাসীর আশা-আকাঙ্খা পূরণ হোক – এই প্রার্থনা করি। ভারতের উন্নতির পথকে মজবুত করার লক্ষ্যে এগিয়ে চলুক মণিপুর”।
PG/PM/SB
(
পানীয়জলওস্বাস্থ্যব্যবস্থামন্ত্রক
কুম্ভে যেসব সাফাই কর্মচারী নিরলস শ্রমদান করেছেন তাঁদের সম্মানিত করলেন প্রধানমন্ত্রী
নয়াদিল্লি, ২৫ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী কুম্ভে যেসব সাফাই কর্মচারী নিরলস শ্রমদান করেছেন তাঁদের সম্মান জানান। প্রধানমন্ত্রী তাঁদের পা ধুয়ে পা মুছে দেন তাঁদের সঙ্গে ব্যক্তিগতভারে আলাপচারিতার সময়। তাঁদের সঙ্গে অল্পক্ষণ কথাবার্তাও বলেন শ্রী মোদী মূল অনুষ্ঠানে অংশগ্রহণ করার আগে।
‘স্বচ্ছ কুম্ভ স্বচ্ছ আভার’ অনুষ্ঠানের একটি অংশ হিসেবে প্রয়াগরাজের কুম্ভমেলায় গতকাল প্রধানমন্ত্রী ১০ হাজার সাফাই কর্মচারী, স্বচ্ছাগ্রহী, পুলিশকর্মী এবং মাঝিদের এক সমারোহে ভাষণ দেন। কেন্দ্রীয় পানীয় জল এবং স্বাস্হ্য বিধান মন্ত্রক এই জমায়েতের আয়োজন করে উত্তরপ্রদেশ সরকারের সঙ্গে। কুম্ভমেলার শৌচালয়গুলিতে পরিচ্ছন্নতা বজায় রাখা এবং একইসঙ্গে সাধারণভাবে ঐ মেলায় পরিচ্ছন্নতা বজায় রাখার কাজে যুক্ত ১৮ হাজার সাফাই কর্মচারীদের সম্মান জানানোর লক্ষ্যেই এই অনুষ্ঠানের আয়োজন করা হয়। কুম্ভে একইসঙ্গে ১,৫০০-জন স্বচ্ছাগ্রহীকেও নিয়োগ করা হয় যাঁরা শৌচালয়ের পরিস্হিতি বা শৌচালয় কিভাবে ব্যবহার করা হচ্ছে এবং এর পাশাপাশি অন্যান্য পরিচ্ছন্নতামূলক ব্যবস্হায় নজরদারি চালান। কুম্ভের পরিচ্ছন্নতার মানের বিষয়ে বক্তব্য রাখতে গিয়ে প্রধানমন্ত্রী বলেন, মেলা চত্ত্বরে ১ লক্ষের-ও বেশি জন-শৌচালয় এবং ২০ হাজার আবর্জনা ফেলার পাত্রের ব্যবস্হা করা হয় এ বছর।
প্রধানমন্ত্রী জানান, সাফাই কর্মচারীদের এবং স্বচ্ছাগ্রহীদের প্রচেষ্টা বিশ্বব্যাপী প্রশংসা কুড়িয়েছে এবং এবারের কুম্ভমেলা দেশের সমৃদ্ধ সাংস্কৃতিক ঐক্যকেই কেবল তুলে ধরেনি, স্বচ্ছতার কড়া বার্তাও দিয়েছে একইসঙ্গে। ২০১৯-এর কুম্ভ কিভাবে ডিজিটাল কুম্ভ-এ পরিণত হয়, সে বিষয়েও প্রধানমন্ত্রী বক্তব্য রাখেন।
যেসব সাফাই কর্মচারী এবং স্বচ্ছাগ্রহী নিরলসভাবে শ্রমদান করেছেন তাঁদের সম্মান জানানোর জন্য প্রধানমন্ত্রী স্বচ্ছ সেবা সম্মান-এর ঘোষণা করেন যার লক্ষ্য হল, এবার কুম্ভে যেসব সাফাই কর্মচারীরা কাজ করেছেন তাদের স্বাস্হ্য, শিক্ষা এবং অর্থনৈতিক নিরাপত্তার ব্যবস্হা করা। এই সম্মানের অঙ্গ হিসেবে ৫১ কোটি টাকার স্বচ্ছ কুম্ভ কোষ গঠন করা হয়েছে কুম্ভ মেলা প্রাধিকরণের অন্তর্গত। এই প্যাকেজ রূপায়ণ করার জন্য নথিভুক্তকরণ শিবির প্রতিষ্ঠা করা হয়েছে এবং এও ঘোষণা করা হয়েছে যে এবছর ১৫ মার্চের মধ্যে সকল যোগ্য কর্মচারীদের নাম নথিভুক্ত করা হবে এখানে।
প্রধানমন্ত্রী স্বাস্হ্য ও কেন্দ্রীয় পুলিশ প্রশাসনের কাজের-ও প্রশংসা করেন এই উপলক্ষ্যে। এরাঁই কুম্ভকে এবছর পূণ্যার্থীদের জন্য নিরাপদ স্হানে পরিণত করতে সাহায্য করেছেন। শ্রী মোদী ৬-জন সাফাই কর্মচারী, ৬-জন পুলিশকর্মী, দু-জনে স্বচ্ছাগ্রহী এবং দু-জন মাঝিকে অসাধারণ কাজের জন্য পুরস্কৃত করেন। উত্তপ্রদেশের মুখ্যমন্ত্রী শ্রী যোগী আদিত্যনাথ, কেন্দ্রীয় পানীয় জল ও স্বাস্হ্যবিধি মন্ত্রী সুশ্রী উমা ভারতী এবং অন্যান্য গণ্যমান্য অতিথিরা সেখানে উপস্হিত ছিলেন।
SSS/NS
(Visitor Counter : 96
প্রধানমন্ত্রীরদপ্তর
প্রধানমন্ত্রী ডঃ দেবীসিং শেখাওয়াত-এর প্রয়াণে শোক প্রকাশ করেছেন
নয়াদিল্লি, ২৪ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী প্রাক্তন রাষ্ট্রপতি শ্রীমতী প্রতিভা দেবীসিং পাতিল-এর স্বামী ডঃ দেবীসিং শেখাওয়াত-এর প্রয়াণে গভীর শোক প্রকাশ করেছেন।
প্রধানমন্ত্রী তাঁর ট্যুইটে বলেন;
“ডঃ দেবীসিং শেখাওয়াতের প্রয়াণে আমি প্রাক্তন রাষ্ট্রপতি শ্রীমতী প্রতিভাজি এবং তাঁর পরিবার-পরিজনদের সমবেদনা জানাই। বিভিন্ন সামাজিক কাজের মাধ্যমে সমাজে বিশেষ ছাপ রেখে গেছেন তিনি। ওম শান্তি।”
PG/PM/ NS
(
পরিসংখ্যানএবংকর্মসূচিরূপায়ণমন্ত্রক
ছাত্রছাত্রীদের বিশেষ শিক্ষা ও জ্ঞান সহ সমাজ ও জাতির উন্নয়নে এক গুরুত্বপূর্ণ ভূমিকা রয়েছে- ডঃ বিবেক দেবরায়
ইন্ডিয়ান স্ট্যাটিসটিক্যাল ইন্সটিটিউটের ৫৩তম সমাবর্তন উৎসব আয়োজিত
কলকাতা, ১০ জানুয়ারী, ২০১৯
ইন্ডিয়ান স্ট্যাটিসটিক্যাল ইন্সটিটিউটের সভাপতি এবং প্রধানমন্ত্রীর অর্থনৈতিক উপদেষ্টা পরিষদের চেয়ারম্যান ডঃ বিবেক দেবরায় বলেছেন, ছাত্রছাত্রীদের বিশেষ শিক্ষাগত জ্ঞান, দেশের ও সমাজের উন্নয়নে বিশেষ ভূমিকা নিতে পারে। আজ কলকাতায় ইন্সটিটিউটের ৫৩তম সমাবর্তন উৎসবে ভাষণ দিয়ে ডঃ দেবরায় বলেন, এই সংস্হার সঙ্গে বিশিষ্ট ব্যক্তিদের যুক্ত থাকার দীর্ঘদিনের ইতিহাস, ছাত্রছাত্রীদের শিক্ষাক্ষেত্রে উৎকর্ষ অর্জনে অনুপ্রাণিত করে। তিনি ছাত্রছাত্রীদের বিশেষ জ্ঞানকে বিভিন্ন ক্ষেত্রে মানুষের উন্নয়নের কাজে লাগানোর আহ্বান জানান। ছাত্রছাত্রীদের সাফল্যে অভিনন্দন জানিয়ে তিনি বলেন, এই সংস্হাকে বিশ্বের মধ্যে অন্যতম শ্রেষ্ঠ হিসাবে গড়ে তোলার জন্য তাদের দায়িত্ব থাকা।
অনুষ্ঠানে ভাষণ দিয়ে পরিসংখ্যান এবং কর্মসূচি রূপায়ণের সচিব শ্রী প্রবীন শ্রীবাস্তব ডেটা কালেকশন বা তথ্য সংগ্রহ, নমুনা সংগ্রহ, ট্যাবুলেশন এবং ভ্যালিডেশন অফ স্ট্যাটিসটিক্যাল প্রোশেস অ্যানালিসিসের ওপর জোর দেন। অনুষ্ঠানের প্রধান অতিথি লর্ড মেঘনাথ জগদীশ চন্দ্র দেশাই, স্ট্যাটিসটিক্সের বিপুল সম্ভাবনার কথা বলেন। তিনি পরিবর্তনশীল পৃথিবীর নতুন চ্যালেঞ্জগুলির মোকাবিলায় এই ইন্সটিটিউটের ছাত্রছাত্রীদের এগিয়ে আসার কথা বলেন। আইএসআই-এর অধিকর্তা অধ্যাপক সঙ্ঘমিত্রা বন্দ্যোপাধ্যায় ছাত্রছাত্রীদের সাফল্যের নতুন উচ্চতায় উঠে আসার জন্য চেষ্টা চালিয়ে যাওয়ার আহ্বান জানান।
CG/PB/NS
(Visitor Counter : 104
প্রধানমন্ত্রীরদপ্তর
নেপালের প্রধানমন্ত্রীর সঙ্গে প্রধানমন্ত্রী মোদীর বৈঠক
নয়াদিল্লি, ৩১ মে, ২০১৯
প্রধানমন্ত্রী শ্রী নরেন্দ্র মোদী ও তাঁর মন্ত্রী পরিষদের শপথ গ্রহণ অনুষ্ঠানে গত ৩০ মে নেপালের প্রধানমন্ত্রী শ্রী কে পি শর্মা ওলি উপস্থিত ছিলেন।
প্রধানমন্ত্রী মোদীর সঙ্গে শুক্রবার এক দ্বিপাক্ষিক বৈঠকে প্রধানমন্ত্রী ওলি ভারতে সাধারণ নির্বাচনে তাঁর দলের বিপুল জয়ের জন্য শ্রী মোদীকে অভিনন্দন জানান। প্রধানমন্ত্রী মোদী সে দেশের প্রধানমন্ত্রীকে ধন্যবাদ জানিয়ে ভারত ও নেপালের মধ্যে পরম্পরাগত ঘনিষ্ঠ ও বহুমুখী অংশীদারিত্বমূলক সম্পর্ককে আরও মজবুত করতে নেপালের সঙ্গে একযোগে কাজ করার ব্যাপারে তাঁর অঙ্গীকারের কথা পুনরায় ব্যক্ত করেন।
দ্বিপাক্ষিক বিভিন্ন প্রকল্প ও উদ্যোগ রূপায়ণের অগ্রগতিতে দুই নেতাই সন্তোষ প্রকাশ করেছেন।
SSS/BD/DM
(Visitor Counter : 98
প্রধানমন্ত্রীরদপ্তর
বুন্দেলখন্ড এক্সপ্রেসওয়ের ভিত্তিপ্রস্তর স্হাপন করলেন প্রধানমন্ত্রী ; বললেন ঐতিহাসিক দিন
প্রধানমন্ত্রী দেশজুড়ে ১০ হাজার কৃষিপণ্য উৎপাদক সংগঠনের উদ্বোধন করলেন
নয়াদিল্লী, ২৯ ফেব্রুয়ারি, ২০২০
উত্তরপ্রদেশ প্রতিরক্ষা শিল্প করিডরের এক অন্যতম পরিপূরক হিসেবে প্রধানমন্ত্রী শ্রী নরেন্দ্র মোদী আজ চিত্রকূটে ২৯৬ কিলোমিটার দীর্ঘ বুন্দেলখন্ড এক্সপ্রেসওয়ের ভিত্তিপ্রস্তর স্হাপন করেন। উল্লেখ করা যেতে পারে, ২০১৮র ফেব্রুয়ারিতে এই প্রতিরক্ষা শিল্প করিডর স্হাপনের কথা ঘোষনা করা হয়েছিল। ১৪ হাজার ৮৪৯ কোটি টাকার এই এক্সপ্রেসওয়েটির নির্মাণ কাজ শেষ হলে চিত্রকূট, বান্দা, মাহোবা, হামিরপুর, জালাউন, অউরাইয়া এবং এটওয়া জেলা লাভবান হবে। এই উপলক্ষ্যে শ্রী মোদী সারা দেশ জুড়ে ১০ হাজার কৃষিপণ্য উৎপাদক সংগঠন -এর সূচনা করেন। পিএম-কিষাণ কর্মসূচির আওতায় প্রধানমন্ত্রী সুফলভোগীদের হাতে কিষাণ ক্রেডিট কার্ড বন্টন অভিযানেরও সূচনা করেন।
দেশে কর্মসংস্হান বাড়াতে একাধিক উদ্যোগ গ্রহণ করার জন্য সরকারের প্রশংসা করে শ্রী মোদী বলেন, বুন্দেলখন্ড এক্সপ্রেসওয়ে, পূর্বাচল এক্সপ্রেসওয়ে বা প্রস্তাবিত গঙ্গা এক্সপ্রেসওয়ে উত্তরপ্রদেশে কেবল যোগাযোগ ব্যবস্হারই উন্নতি ঘটাবে না, সেইসঙ্গে বিপুল কর্মসংস্হানেরও সুযোগ সৃষ্টি করবে। এই এক্সপ্রেসওয়েগুলির ফলে সাধারণ মানুষ বড় শহরগুলির সুযোগ-সুবিধাও গ্রহণ করতে পারবেন।
প্রতিরক্ষা সরঞ্জামের বিপুল চাহিদার কথা উল্লেখ করে প্রধানমন্ত্রী বলেন, এবছরের বাজেটে উত্তরপ্রদেশ প্রতিরক্ষা করিডরের জন্য ৩ হাজার ৭০০ কোটি টাকার সংস্হান রাখা হয়েছে। বুন্দেলখন্ড এক্সপ্রেসওয়ের ফলে এই প্রতিরক্ষা শিল্প করিডরে আরও গতি সঞ্চারিত হবে।
দেশে কৃষকদের উপার্জন বাড়াতে ও তাঁদের ক্ষমতায়ণে প্রধানমন্ত্রী ১০ হাজার কৃষিপণ্য উৎপাদক সংগঠন  গড়ে তোলার জন্য একটি কর্মসূচির সূচনা করেন। তিনি বলেন, এই সংগঠনগুলির মাধ্যমে কৃষকরা তাঁদের উৎপাদিত পণ্যের লেনদেন করতে পারবেন। কৃষক কল্যাণে গৃহীত একাধিক উদ্যোগের কথা উল্লেখ করে শ্রী মোদী জানান, সরকার কৃষকদের স্বার্থে ন্যূনতম সহায়ক মূল্য, সয়েল হেল্থ কার্ড, ১০০ শতাংশ নিমের প্রলেপযুক্ত ইউরিয়া সহ কয়েক দশক ধরে বকেয়া অসম্পূর্ণ কৃষি সেচ প্রকল্পগুলির কাজ দ্রুত গতিতে শেষ করছে।
প্রধানমন্ত্রী বলেন, কৃষিপণ্য উৎপাদক সংগঠনগুলি কৃষকদের আরও ভালো দামে তাঁদের উৎপাদিত পণ্য সামগ্রী বিক্রয়ে সাহায্য করবে। এ প্রসঙ্গে শ্রী মোদী জানান, উন্নয়নে আগ্রহী ১০০টি জেলায় কৃষিপণ্য উৎপাদক সংগঠনগুলিকে বেশি সুযোগ-সুবিধা দেওয়া হবে। এই জেলাগুলির প্রতিটি ব্লকে অন্তত একটি করে এ ধরনের সংগঠন গড়ে তোলার পরিকল্পনা রয়েছে বলেও তিনি জানান।
চিত্রকূট সহ সমগ্র উত্তরপ্রদেশে প্রায় ২ কোটি কৃষক পরিবার বার্ষিক ১২ হাজার কোটি টাকার সহায়তা পাচ্ছেন। এই অর্থ মধ্যসত্ত্বভোগীদের হস্তক্ষেপ ও পক্ষপাতিত্ব ছাড়াই কৃষকদের ব্যাঙ্ক অ্যাকাউন্টে সরাসরি জমা পড়ছে। অতীতে বুন্দেলখন্ডের কৃষকদের জন্য হাজার হাজার কোটি টাকার আর্থিক প্যাকেজের কথা ঘোষনা করা হলেও, তার সুফল কৃষকদের কাছে পৌঁছায়নি। এখন পিএম কিষাণ যোজনার সুফলভোগীদের পিএম জীবন জ্যোতি বীমা এবং পিএম জীবন সুরক্ষা বীমা কর্মসূচির সঙ্গে যুক্ত করা হচ্ছে। এরফলে কৃষকরা প্রয়োজনের সময় ২ লক্ষ টাকা পর্যন্ত বীমার সুবিধা পাবেন।
কৃষকদের উপার্জন বাড়াতে প্রধানমন্ত্রী ১৬ দফা কর্মসূচির কথা ঘোষনা করে বলেন, দেশে বাজারের সঙ্গে কৃষকদের যোগসূত্র গড়ে তুলতে কৃষিজমির কয়েক কিলোমিটারের মধ্যেই যাতে গ্রামীণ হাট গড়ে তোলা যায়, তা সুনিশ্চিত করতে সরকার সর্বাত্মক প্রয়াস নিচ্ছে। আগামী দিনগুলিতে এই গ্রামীণ হাটগুলি কৃষি ভিত্তিক অর্থনীতির অন্যতম কেন্দ্র হয়ে উঠবে।
CG/BD/NS
(Visitor Counter : 92
আবাসনএবংশহরাঞ্চলেরদারিদ্র্যদূরীকরণমন্ত্রক
স্মার্ট সিটির মুখ্য কার্যনির্বাহী আধিকারিকদের তৃতীয় শীর্ষ সম্মেলন
নয়াদিল্লি, ২২ জানুয়ারি, ২০২০
স্মার্ট সিটির তৃতীয় শীর্ষ সম্মেলন অন্ধ্রপ্রদেশের বিশাখাপত্তনমের অন্ধ্র বিশ্ববিদ্যালয়ের সভাকক্ষে ২৪ এবং ২৫শে জানুয়ারি অনুষ্ঠিত হবে। স্মার্ট সিটিজ মিশনের আওতায় বিভিন্ন প্রকল্প দ্রুত সম্পন্ন করা হচ্ছে। এই প্রকল্পের আওতায় ১,৬২,০০০ কোটি টাকার দরপত্র আহ্বান করা হয়েছে। এর মধ্যে ১,২০,০০০ কোটি টাকার ওয়ার্ক অর্ডার বের হয়েছে। ইতিমধ্যেই ২৫,০০০ কোটি টাকার প্রকল্পের কাজ শেষ হয়েছে। প্রথম শীর্ষ সম্মেলন থেকে এযাবৎকাল পর্যন্ত স্মার্ট সিটি মিশনের আওতায় বিভিন্ন প্রকল্প দ্রুতগতিতে সম্পন্ন হচ্ছে। কেন্দ্রীয় আবাসন ও নগরোন্নয়ন দপ্তরের সচিব শ্রী দুর্গা শঙ্কর মিশ্র জানিয়েছেন, বিভিন্ন প্রকল্পে দরপত্র আহ্বানের হার ২২৪ শতাংশ বৃদ্ধি পেয়েছে। বিভিন্ন প্রকল্প রূপায়ণের বৃদ্ধির হার ৩০০ শতাংশ। সম্পন্ন হওয়া কাজের বৃদ্ধির হার ৪২১ শতাংশ।
পৌর প্রশাসন, রাজ্য সরকার, কেন্দ্র, নগরোন্নয়ন মন্ত্রকের প্রধান সচিব/রাজ্যস্তরে এই প্রকল্পের ডিরেক্টর এবং পুর কমিশনার/স্মার্ট সিটিগুলির মুখ্য কার্যনির্বাহী আধিকারিকরা, বিভিন্ন প্রতিষ্ঠানের প্রতিনিধি সহ এই প্রকল্পে সংশ্লিষ্ট সংস্থাগুলিকে তৃতীয় শীর্ষ সম্মেলনে আমন্ত্রণ জানানো হয়েছে। সম্মেলনে সাত রকমের শহরাঞ্চলীয় বিষয়, উদ্ভাবনী চিন্তাভাবনা, প্রতিনিয়ত শহরগুলির তৎপরতা এবং সার্বিকভাবে পুরস্কার সহ বিভিন্ন ক্ষেত্রে বিজয়ীদের পুরস্কৃত করা হবে। এই প্রকল্প রূপায়ণে বিভিন্ন রাজ্য এবং শহর তাদের চিন্তাভাবনা সম্পর্কে জানাবে। বিজয়ী পুরস্কার প্রাপক শহরগুলি কেন তারা পুরস্কৃত হলেন, সে বিষয়ে জানাবেন। ২৫শে জানুয়ারি বিশাখাপত্তনম স্মার্ট সিটি প্রকল্পে কয়েকটি স্মার্ট সিটির মুখ্য কার্যনির্বাহী আধিকারিকরা ঘুরে দেখবেন। সমাপ্তি অনুষ্ঠানে নির্বাচিত কিছু স্মার্ট সিটির মুখ্য কার্যনির্বাহী আধিকারিকরা তাঁদের বক্তব্য উপস্থাপন করবেন।
এই প্রকল্পের আওতায় যোগাযোগ, জল, বর্জ্য ব্যবস্থাপনা, পরিবেশ ও বিদ্যুতের মতো ক্ষেত্রগুলিতে বিভিন্ন উন্নয়নমূলক কর্মসূচি গ্রহণ করা হয়েছে। নাগরিকদের নিরাপত্তার লক্ষ্যে ৫০ হাজার ক্যামেরা বসানো হবে। এর মধ্যে ১২ হাজার ক্যামেরা ৩৫টি সুসংহত নির্দেশ প্রদানকারী কেন্দ্রের সঙ্গে যুক্ত থাকবে। নাগরিকদের ভালো পরিষেবা প্রদানের লক্ষ্যে ৩২ হাজার কিলোমিটারের বেশি ফাইবার অপটিক কেবল বসানো হয়েছে। গণ-পরিবহণে পরিবেশ-বান্ধব যানবাহনের ব্যবহারকে উৎসাহ দিতে ৪০ হাজার সাইকেল চালানোর লেন বানানো হয়েছে। জীবাশ্ম জ্বালানির ওপর নির্ভরশীলতা কমাতে ১৯ হাজার কিলোওয়াট সৌরশক্তি এবং ১৫ হাজার কিলোওয়াট বায়ুশক্তির মাধ্যমে বিদ্যুৎ উৎপাদনের কাজ শুরু হয়েছে। এই মিশনের আওতায় দৈনিক প্রায় ৬৫০ টন জল পরিশোধনের ব্যবস্থা করা হয়েছে। নাগরিকদের সুস্বাস্থ্যের লক্ষ্যে ১০০-রও বেশি উন্মুক্ত জিম তৈরি করা হয়েছে।
CG/CB/DM
(Visitor Counter : 34
প্রধানমন্ত্রীরদপ্তর
গোয়ার মুক্তি দিবসে প্রধানমন্ত্রীর গোয়ার জনসাধারণকে শুভেচ্ছা
নতুনদিল্লি, ১৯শে ডিসেম্বর, ২০২০
প্রধানমন্ত্রী শ্রী নরেন্দ্র মোদী গোয়া মুক্তি দিবসে , গোয়ার জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “ গোয়ার মুক্তি দিবসে আমার গোয়ার বোন ও ভাইদের শুভেচ্ছা ও অভিনন্দন জানাই। গোয়াকে মুক্ত করার জন্য যারা সাহসের সঙ্গে কঠোর পরিশ্রম করেছিলেন, আমরা তাঁদের গর্বের সঙ্গে স্মরণ করি আগামী দিনে রাজ্যের উন্নয়নের ধারা অব্যাহত থাকুক সেই প্রার্থনা করি।“
কর্মী, জন-অভিযোগএবংপেনশনমন্ত্রক
অল ইন্ডিয়া সার্ভিসেস রুল অনুযায়ী দুর্নীতির বিরুদ্ধে ব্যবস্থা গ্রহণের সংস্থান
নয়াদিল্লি, ০৪ জুলাই, ২০১৯
অল ইন্ডিয়া সার্ভিসেস রুল অনুযায়ী দুর্নীতিমূলক অভিযোগ সহ শৃঙ্খলাভঙ্গের ক্ষেত্রে আইএএস, আইপিএস, ফরেস্ট সার্ভিসের আধিকারিকদের বিরুদ্ধে প্রয়োজনীয় ব্যবস্থা গ্রহণের সংস্থান রয়েছে। এমনকি, দুর্নীতির অভিযোগগুলির ক্ষেত্রে ১৯৮৮-র দুর্নীতি রোধ আইনের আওতায় অভিযোগ দায়ের করাও যেতে পারে। রাজ্যসভায় আজ প্রশ্নোত্তরপর্বে এক প্রশ্নের লিখিত জবাবে এই তথ্য দেন প্রধানমন্ত্রীর কার্যালয় তথা কর্মচারী, গণঅভিযোগ এবং পেনশন বিষয়ক প্রতিমন্ত্রী ডঃ জিতেন্দ্র সিং।
মন্ত্রী আরও জানান, দুর্নীতির সঙ্গে জড়িত আইএএস আধিকারিকদের বিষয়গুলি কর্মচারী ও প্রশিক্ষণ দপ্তর দেখভাল করে। কেন্দ্রীয় সরকার বিগত তিন বছরে ১৬ জন আইএএস আধিকারিকের বিরুদ্ধে মামলা দায়ের করার সিদ্ধান্ত নিয়েছে। এছাড়াও, দুর্নীতির সঙ্গে জড়িত থাকার দায়ে দু’জন আইএএস আধিকারিককে চাকরি থেক বরখাস্ত করা হয়েছে বলে মন্ত্রী জানান।
CG/BD/SB
(Visitor Counter : 85
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগানের বিষয়ে সাম্প্রতিক তথ্য
রাজ্য/ কেন্দ্রশাসিত অঞ্চলগুলিকে ১৮৪.০৩ কোটিরও বেশি ডোজ টিকা সরবরাহ করা হয়েছে
রাজ্য/ কেন্দ্রশাসিত অঞ্চলগুলির কাছে এখনও অব্যবহৃত এবং মজুত রাখা ১৬.৯৭ কোটি ডোজেরও বেশি টিকা রয়েছে
নতুন দিল্লি, ২৩ মার্চ, ২০২২
সারা দেশে কোভিড-১৯ টিকাকরণের গতি বাড়াতে এবং এর পরিধি প্রসারিত করতে কেন্দ্রীয় সরকার অঙ্গীকারবদ্ধ। দেশব্যাপী কোভিড-১৯ টিকাকরণ শুরু হয়েছিল ২০২১ সালের ১৬ই জানুয়ারি। সর্বজনীন টিকাকরণের নতুন পর্যায় শুরু হয়েছে ২০২১ সালের ২১শে জুন থেকে। টিকাকরণ অভিযানকে গতি দিতে আরও বেশি করে টিকার সরবরাহ, রাজ্য ও কেন্দ্রশাসিত অঞ্চলগুলি যাতে সুচারু টিকাকরণ পরিকল্পনা প্রণয়ন করতে পারে সেজন্য তাদের আগেভাগে পর্যাপ্ত সংখ্যক টিকা সরবরাহ করা এবং সুষ্ঠু টিকা সরবরাহ শৃঙ্খল গঠনের উপর জোর দেওয়া হয়েছে।
দেশব্যাপী টিকাদান অভিযানের অঙ্গ হিসেবে ভারত সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। সর্বজনীন টিকাকরণ অভিযানের নতুন পর্যায়ে কেন্দ্রীয় সরকার দেশে ভ্যাকসিন প্রস্তুতকারকদের উৎপাদিত মোট টিকার ৭৫ শতাংশ কিনে নিয়ে তা বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করছে।
২৩ই মার্চ ২০২২ পর্যন্ত পাওয়া তথ্যের ভিত্তিতে দেখা যাচ্ছে, এপর্যন্ত কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে এবং রাজ্য সরকারগুলির সরাসরি টিকা কেনা খাতে ১৮৪.০৩ কোটিরও বেশি  ডোজ টিকা সরবরাহ করেছে।
রাজ্য ও কেন্দ্রশাসিত অঞ্চলগুলির কাছে বর্তমানে অব্যবহৃত ও মজুত করা ১৬.৯৭ কোটিরও বেশি  ডোজ টিকা রয়েছে।
CG/SD/SKD/
(Visitor Counter : 107
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ-র পৌরোহিত্যে উচ্চ পর্যায়ের কমিটি পাঁচ রাজ্যকে অতিরিক্ত কেন্দ্রীয় সাহায্য বাবদ ১৮৮৭ কোটি ২৩ লক্ষ টাকা মঞ্জুর করেছে
২০২১ সালে বন্যা, ভূমিধ্বস, শিলাবৃষ্টির কারণে ক্ষতির জন্য বিহার, পশ্চিমবঙ্গ, হিমাচল প্রদেশ, রাজস্থান ও সিকিম-কে এই অর্থ দেওয়া হলো
নতুন দিল্লী, ৩০ মার্চ, ২০২২
কেন্দ্রীয় স্বরাষ্ট্রমন্ত্রী শ্রী অমিত শাহ-র পৌরোহিত্যে পাঁচটি রাজ্যকে জাতীয় বিপর্যয় মোকাবিলা তহবিল থেকে অতিরিক্ত কেন্দ্রীয় সাহায্য দেওয়ার প্রস্তাব উচ্চ পর্যায়ের কমিটি অনুমোদন করেছে। ২০২১ সালে বন্যা, ভূমিধ্বস ও শিলাবৃষ্টির কারণে এই রাজ্যগুলি ক্ষতিগ্রস্ত হয়। এই সিদ্ধান্তের মধ্য দিয়ে প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় সরকারের সংশ্লিষ্ট রাজ্যগুলির প্রাকৃতিক বিপর্যয়ের ফলে সাধারণ মানুষ যে সমস্যার সম্মুখীন হন, তা দূর করার উদ্যোগ প্রতিফলিত হয়।
উচ্চ পর্যায়ের কমিটি ৫ রাজ্যকে কেন্দ্রীয় সাহায্যবাবদ অতিরিক্ত ১৮৮৭ কোটি ২৩ লক্ষ টাকা দেবে। এবাবদ, পশ্চিমবঙ্গকে ৪৭৫ কোটি ৪ লক্ষ টাকা, বিহারকে ১ হাজার ৩৮ কোটি ৯৬ লক্ষ টাকা, সিকিমকে ৫৯ কোটি ৩৫ লক্ষ টাকা, হিমাচল প্রদেশকে ২১ লক্ষ ৩৭ লক্ষ টাকা এবং রাজস্থানকে ২৯২ কোটি ৫১ লক্ষ টাকা দেওয়া হবে। কেন্দ্র বিভিন্ন রাজ্যকে রাজ্য বিপর্যয় মোকাবিলা তহবিলে যে অর্থ পাঠায়, এই টাকা তার অতিরিক্ত। ২০২১-২২ অর্থবর্ষে কেন্দ্র ২৮টি রাজ্যকে ১৭,৭৪৭ কোটি ২০ লক্ষ টাকা রাজ্য বিপর্যয় ত্রাণ তহবিলে পাঠিয়েছে। এছাড়াও জাতীয় বিপর্যয় মোকাবিলা তহবিল থেকে ৯টি রাজ্যকে ৬১৯৭ কোটি ৯৮ লক্ষ টাকা দেওয়া হয়েছে।
প্রাকৃতিক বিপর্যয় হলেই সংশ্লিষ্ট রাজ্য বা কেন্দ্রশাসিত অঞ্চলগুলি থেকে ক্ষয়ক্ষতি সংক্রান্ত কোনো প্রতিবেদন আসার আগেই কেন্দ্রীয় সরকার ক্ষতিগ্রস্ত রাজ্য ও কেন্দ্রশাসিত অঞ্চলে কেন্দ্রীয় মন্ত্রীসভার একটি দলকে পাঠিয়ে থাকে। এই দল প্রাকৃতিক বিপর্যয়ে ক্ষয় ক্ষতির পরিমাণ নির্ধারণে সাহায্য করে।
CG/CB/SKD/
(Visitor Counter : 89
প্রধানমন্ত্রীরদপ্তর
প্রাক্তন রাষ্ট্রপতি রামনাথ কোবিন্দকে তাঁর জন্মদিনে প্রধানমন্ত্রীর শুভেচ্ছা
নতুন দিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী প্রাক্তন রাষ্ট্রপতি রামনাথ কোবিন্দকে তাঁর জন্মদিনে শুভেচ্ছা জানিয়েছেন।
এক্স পোস্টের এক বার্তায় প্রধানমন্ত্রী বলেছেন;
"প্রাক্তন রাষ্ট্রপতি শ্রী @ramnathkovind জিকে তাঁর জন্মদিনে শুভেচ্ছা জানাই। দেশের প্রতি তাঁর সুযোগ্য নেতৃত্ব ও অধ্যবসায় চিরস্মরণীয় হয়ে থাকবে। প্রাজ্ঞ এই মানুষটির নম্র ব্যক্তিত্ব অত্যন্ত হৃদয়স্পর্শী। তাঁর দীর্ঘজীবন ও সুস্বাস্থ্য কামনাকরি।"
(PG/CB/AS
প্রধানমন্ত্রীরদপ্তর
বিমান বাহিনী দিবসে ভারতীয় বিমান বাহিনীর সদস্যদের প্রধানমন্ত্রীর অভিনন্দন
নয়াদিল্লী, ৮ অক্টোবর, ২০২১
প্রধানমন্ত্রী শ্রী নরেন্দ্র মোদী বিমান বাহিনী দিবসে ভারতীয় বিমান বাহিনীর সদস্যদের এবং তাঁদের পরিবারবর্গকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “বিমান বাহিনী দিবসে আমাদের বিমান বাহিনীর যোদ্ধা এবং তাঁদের পরিবারবর্গকে অভিনন্দন জানাই। ভারতীয় বিমান বাহিনী সাহসিকতা, অধ্যাবসায় ও পেশাদারিত্বের সমার্থক হয়ে উঠেছে। দেশকে রক্ষা করার ক্ষেত্রে তাঁদের বিশেষ ভূমিকা রয়েছে এবং সংকটের সময় তাঁরা তাঁদের মানবিকতার পরিচয় দেন।”
CG/CB/NS
(
স্বরাষ্ট্র মন্ত্রক
স্বাধীনতা দিবস উপলক্ষে দৃষ্টান্তমূলক ও সাহসিকতা পুরস্কারে রাষ্ট্রপতির সম্মতি
নয়াদিল্লি, ১৪ অগাস্ট, ২০১৯
এ বছর স্বাধীনতা দিবসে মোট ৯৪৬ জন পুলিশকর্মীকে পুরস্কৃত করা হবে। এঁদের মধ্যে তিনজন সাহসিকতার জন্য রাষ্ট্রপতি পুলিশ পদক, ১৭৭ জন সাহসিকতার পুলিশ পদক, ৮৯ জন দৃষ্টান্তমূলক কাজের জন্য এবং ৬৭৭ জন কাজের উৎকর্ষতার জন্য পুলিশ পদক পাবেন।
যে ১৮০ জনকে সাহসিকতার জন্য পুরস্কার দেওয়া হবে তাঁদের মধ্যে ১১৪ জন জম্মু-কাশ্মীর অঞ্চলে, ৬২ জন চরম বামপন্থী প্রভাবিত অঞ্চলে এবং চারজন উত্তর-পূর্বাঞ্চলে সাহসী কাজের জন্য নির্বাচিত হয়েছেন।
সাহসিকতার জন্য যাঁরা পুরস্কৃত হচ্ছেন তাঁদের মধ্যে ৭২ জন সিআরপিএফ-এর, ৬১ জন জম্মু-কাশ্মীর পুলিশের, ২৩ জন ওড়িশায় এবং নয়জন ছত্তিশগড়ে কর্মরত রয়েছেন।
CG/CB/DM
(Visitor Counter : 121
অর্থমন্ত্রক
ওয়াশিংটন ডি.সি –তে ভারত-মার্কিন যুক্তরাষ্ট্রের মধ্যে অর্থনৈতিক ও আর্থিক অংশীদারিত্বের বিষয়ে অষ্টম মন্ত্রী পর্যায়ে বৈঠকের বার্তালাপ
নতুন দিল্লি, ১৫ অক্টোবর, ২০২১
ওয়াশিংটন ডি.সি –তে ভারত-মার্কিন যুক্তরাষ্ট্রের মধ্যে অর্থনৈতিক ও আর্থিক অংশীদারিত্বের বিষয়ে অষ্টম মন্ত্রী পর্যায়ের বৈঠক আজ অনুষ্ঠিত হয়েছে। এই বৈঠকে পৌরোহিত্য করেন কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন এবং মার্কিন যুক্তরাষ্ট্রের ট্রেজারি সচিব ডঃ জ্যানেট ইয়েলেন।
ভারত ও মার্কিন যুক্তরাষ্ট্রের মধ্যে মন্ত্রী পর্যায়ের বৈঠকে অর্থনৈতিক ও আর্থিক অংশীদারিত্ব, অর্থনীতির সঙ্গে যুক্ত একাধিক বিষয়, কোভিড-১৯ মহামারী থেকে আর্থিক পুনরুদ্ধার, প্রযুক্তিগত সহযোগিতা, বহুপাক্ষিক চুক্তি, জলবায়ুর ওপর নির্ভরশীল আর্থিক পরিস্থিতি, অবৈধ ভাবে অর্থ পাচার রোধ এবং সন্ত্রাসমূলক কাজে আর্থিক যোগান বন্ধ করা সহ বিভিন্ন বিষয় নিয়ে আলোচনা হয়। বৈঠকে উভয় পক্ষই পারস্পরিক ও বিশ্বের আর্থিক সমস্যা সমাধানে দ্বিপাক্ষিক এবং বহু পাক্ষিক মঞ্চে সহযোগিতা অব্যাহত রাখার জন্য নিজ নিজ প্রতিশ্রুতি পালনে সহমত পোষণ করেছে।
বৈঠকে কেন্দ্রীয় অর্থ ও কর্পোরেট বিষয়ক মন্ত্রী এবং মার্কিন যুক্তরাষ্ট্রের ট্রেজারি সচিব যৌথ বিবৃতি দিয়েছেন। এবিষয়ে বিস্তাহিত জানতে ক্লিক করুন নিম্ন লিখিত লিঙ্কে –
https://static.pib.gov.in/WriteReadData/specificdocs/documents/2021/oct/doc2021101511.pdf
CG/SS/SKD/
(Visitor Counter : 226
প্রতিরক্ষামন্ত্রক
২৭০০ কোটি টাকার প্রতিরক্ষা সাজ-সরঞ্জাম সংগ্রহে প্রতিরক্ষা সাজ-সরঞ্জাম সংগ্রহ পর্ষদের অনুমোদন
নয়াদিল্লি, ২৭ ফেব্রুয়ারি, ২০১৯
নতুন দিল্লীতে আজ প্রতিরক্ষামন্ত্রী শ্রীমতি নির্মলা সীতারমনের পৌরহিত্যে অনুষ্ঠিত প্রতিরক্ষা সাজ-সরঞ্জাম সংগ্রহ পর্ষদের বৈঠকে প্রায় ২৭০০ কোটি টাকার প্রতিরক্ষা সামগ্রী কেনার ব্যাপারে নীতিগতভাবে সিদ্ধান্ত গৃহীত হয়েছে।
ভারতীয় নৌ-বাহিনীর ক্যাডেটদের প্রশিক্ষণের জন্য তিনটি জাহাজ সংগ্রহের অনুমতি মিলেছে। এই জাহাজগুলি শিক্ষানবিশী মহিলা আধিকারিকদের পাশাপাশি, অফিসার ক্যাডেটদের সমুদ্রে মৌলিক প্রশিক্ষণের জন্য কাজে লাগানো হবে। এছাড়াও জাহাজগুলিকে চিৎকিসা সংক্রান্ত, মানবিক সহায়তা ও বিপর্যয় মোকাবিলার কাজে ব্যবহার করা হবে। অনুসন্ধান ও উদ্ধার কাজেও জাহাজগুলিকে সদ্ব্যবহারের পরিকল্পনা রয়েছে।
CG/BD/NS
(Visitor Counter : 101
প্রধানমন্ত্রীরদপ্তর
আন্তর্জাতিক নার্স দিবসে নার্সিং ক্ষেত্রের সঙ্গে যুক্ত কর্মীদের প্রতি কৃতজ্ঞতা প্রকাশ প্রধানমন্ত্রীর
নয়াদিল্লি, ১২ মে, ২০২১
প্রধানমন্ত্রী শ্রী নরেন্দ্র মোদী আন্তর্জাতিক নার্স দিবসে নার্সিং ক্ষেত্রের সঙ্গে যুক্ত কর্মীদের প্রতি কৃতজ্ঞতা প্রকাশ করেছেন
এক ট্যুইট বার্তায় প্রধানমন্ত্রী বলেছেন, “আন্তর্জাতিক নার্স দিবস হল কোভিড-১৯ এর বিরুদ্ধে লড়াইয়ে সর্বাগ্রে থাকা কঠোর পরিশ্রমী নার্সিং কর্মীদের প্রতি কৃতজ্ঞতা প্রকাশ করার এক বিশেষ দিন। এক সুস্থ ভারত গঠনে তাঁদের কর্তব্যবোধ, সহানুভূতি এবং প্রতিশ্রুতি অনুকরণীয়”।
CG/SS/SB
(Visitor Counter : 109
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লী, ১৩ ডিসেম্বর, ২০২১
দেশ জুড়ে টিকাকরণ অভিযানে এ পর্যন্ত ১৩৩ কোটি ১৭ লক্ষ টিকা দেওয়া হয়েছে।
ভারতে নতুন করে গত ২৪ ঘন্টায় সংক্রমিত হয়েছেন ৭,৩৫০ জন।
বর্তমানে কোভিড মুক্ত হওয়ার হার ৯৮.৩৭ শতাংশ।
গত চব্বিশ ঘন্টায় আরোগ্য লাভ করেছেন ৭ হাজার ৯৭৩ জন।
সারা দেশে এ পর্যন্ত মোট সুস্থ হয়েছেন ৩ কোটি ৪১ লক্ষ ৩০ হাজার ৭৬৮ জন।
মোট সংক্রমিতের ১ শতাংশের কম, মাত্র ০.২৬ শতাংশ এখন চিকিৎসাধীন। ২০২০র মার্চের পর এই হার সর্বনিম্ন।
ভারতে চিকিৎসাধীন সংক্রমিতের সংখ্যা বর্তমানে ৯১ হাজার ৪৫৬ জন, যা ৫৬১ দিনে সর্ব নিম্ন।
দৈনিক সংক্রমিতের হার গত ৭০ দিন ধরে ২ শতাংশের কম, আজ এই হার ০.৮৬ শতাংশ।
সাপ্তাহিক সংক্রমিতের হার ২৯ দিন ধরে ১ শতাংশের নিচে রয়েছে, বর্তমানে ০.৬৯ শতাংশ।
মোট নমুনা পরীক্ষা হয়েছে ৬৫ কোটি ৬৬ লক্ষ।
CG/SS
(Visitor Counter : 93
উপ-রাষ্ট্রপতিরসচিবালয়
বৃক্ষরোপন ও জল সংরক্ষণকে গণ-আন্দোলনের রূপ দিতে হবে : উপরাষ্ট্রপতি
ভারত ছাড়ো আন্দোলনের স্মরণে আয়োজিত অনুষ্ঠানে বীর স্বাধীনতা সংগ্রামীদের শ্রদ্ধা জানালেন উপরাষ্ট্রপতি
নয়াদিল্লি, ০৯ অগাস্ট, ২০১৯
দূর্নীতি ও জাতপাত ভিত্তিক বৈষম্যের মতো বিভিন্ন সামাজিক অবক্ষয় রোধ করার পাশাপাশি, এক নতুন ভারত গঠনের লক্ষ্যে নিজেদের সামাজিক দায়িত্ব ও কর্তব্য পালন করার জন্য উপরাষ্ট্রপতি শ্রী এম ভেঙ্কাইয়া নাইডু জনসাধারণের কাছে আহ্বান জানিয়েছেন।
সংসদ ভবন চত্ত্বরে আজ চারাগাছ রোপনের পর উপরাষ্ট্রপতি ভারত ছাড়ো আন্দোলনের স্মরণে আয়োজিত এক অনুষ্ঠানে বীর স্বাধীনতা সংগ্রামীদের শ্রদ্ধা জানান। তিনি বলেন, দারিদ্র্য এবং অসাম্য সহ সামাজিক অবক্ষয়গুলি দূর করা এখন সময়ের চাহিদা।
বৃক্ষ রোপনের পাশাপাশি উপরাষ্ট্রপতি বৃষ্টির জল সঞ্চয় এবং জল সংরক্ষণের প্রসারে আরও উদ্যোগী হওয়ার আহ্বান জানিয়ে সাধারণ মানুষকে জল সংরক্ষণের বিষয়টিকে গণ-আন্দোলনের রূপ দেওয়ার আহ্বান জানান। তিনি বলেন, জল সংরক্ষণের মূল লক্ষ্যই হওয়া উচিত- জলের ব্যবহার হ্রাস, জলের পুনর্ব্যবহার এবং ভূগর্ভস্হ জলস্তর বৃদ্ধি করা।
এই পৃথিবীকে আরও সবুজ ও দূষণমুক্ত করতে প্রত্যেকের বৃক্ষ রোপন করা উচিত বলে অভিমত প্রকাশ করে উপরাষ্ট্রপতি বলেন, গাছপালা বাস্তুতন্ত্রের সমঞ্জস্য বজায় রাখতে এবং জীব বৈচিত্র্যের সংরক্ষণে গুরুত্বপূর্ণ ভূমিকা পালন করে। তিনি শিশু ও যুবাদের জল সংরক্ষণের মতো গঠনমূলক কর্মসূচিতে আরও সক্রিয়ভাবে অংশগ্রহণের পরামর্শ দেন।
উপরাষ্ট্রপতি আরও বলেন, ‘প্রত্যেকেরই উচিত প্রকৃতিকে ভালোবাসা ও তার সঙ্গে বাঁচা। এক উজ্জ্বল ভবিষ্যতের জন্য প্রকৃতির সুরক্ষা ও সংস্কৃতির সংরক্ষণ প্রয়োজন।’ এই উপলক্ষ্যে রাজ্যসভার মহাসচিব শ্রী দেশ দীপক ভার্মা সহ উচ্চপদস্হ আধিকারিকরা উপস্হিত ছিলেন।
SSS/BD/NS
(Visitor Counter : 182